bavarian-nlp/barwiki-20250901 huggingface dataset:
William Shakespeare

William Shakespeare (1564 - 1616) wor a englischa Dichda, Dramatika und Schauspuija. Ea wead vo vui Leidln ois da gresste Dramatika vo da Wejdliteratur ogsegn.
Ea hod z Stratford-upon-Avon, in Warwickshire, England glebt und is emdo gstorm. Seine Stickln wean bis heit gspuid.
Da Shakespeare guit aa ois oana vo de gresstn Worteafinda vo da Englischn Sproch.
Urhebaschoft vo seim Weak.
Seit eppa 150 Joa behaptn Laienforscha imma wieda, dass da Shakespeare ned da Urheba vo seim Weak sei kennt. Er warad ja aus da Provinz und hädd koa richdige Buidung ghobt, san de Haptargument. De Wissnschoft is si awa einig, dass da Shakespeare sea woi da Urheba vo nam Weak is.
Weak.
Gschichtndramen.
York-Tetralogie
Lancaster-Tetralogie
Komedien.
Heitare Komedien
Problemstickl
Romanzn
Tragedien.
Fruahe Tragedien
Remadramen
Spodare Tragedien
Dobos-Duatn

De Dobos-Duatn is de bekauntaste ungarische Duatn. Sie besteht aus sechs Schichtn Biskuit und Schokoladcreme. Driwa kummt no a Karamö-Glasua.
Da Eafinda vo da Duatn is 1884 da ungarische Konditormasta József C. Dobos (1847–1924) gwen. Ea woit vua oim a Duatn mochn, de wos laung hoit, ned afoch vua da Eafindung vom Eiskostn. De Karamö-Glasua soagt dafia, dass de Duatn ned ausdrickat.
Myspace

myspace (boar. "mei Plotz), obkiazt My_____, is a Soziales Netzweak-Portal. Des Portal is measprochig und wead duach Weabung finanziat. Es woa friaha amoi des beliabtaste Soziale Netzweak-Portal. Seit 2008 is owa Facebook de Numma 1 und de Mitgliada-Zoin vo Myspace san seitdem ständig zruckgonga.
Myspace hod an Hauptsitz in Beverly Hills, Kalifornien und gheat da Firma "News Corporation"
Treuchtlingen

Treuchtlingen is a Stod im südlichn mittelfränkischen Landkroas Weißenburg-Gunzenhausen in Bayern.
Schuin.
De Senefelder Schui in Treuchtlingen is one staatlie kooperative Gsamtschui
si beherbergt rund 1300 Schüler ausm gsamten Landkroas Weißenburg - Gunzenhausen.
Roberto Lippi

Count Roberto Lippi (* 17. Oktoba 1926 in Rom; † 31. Oktoba 2011 in Anzio) is a ehemoliga italienischer Autorennfohra.
Karriere.
Roberto Lippi is scho in de 1950a-Joar ois Sportwognpilot erfoigreich g'wen. 1955 hot er si bei daTarga Florio des Steier von am Maserati mit Giorgio Scarlatti teit. Das Duo hot den achten Rang in da Gsamtwertung erreicht. 1957 hot er si die italienische Sportwagenmeisterschaft in da Klasse bis 750 cm³ gsichert. Im selben Jahr hat er auf am Stanguellini a am 24-Stunden-Rennen von Le Mans teilg'nomma. Nach 67 gefahrenen Runden hot er des Rennen nach am Defekt an der Zündanlagn aufgeben müassa.
In Italien is da Lippi mit da Einfihrung vo da Formel Junior 1958 bekannt worn. Er hot des allereaschte Rennen vo dera Rennformel in seim Hoamatland g'wonna und hot am End vonam Joar d' Moastaschaft g'wonna.
Weniger erfoigreich san d' Ambitionen von dem Count in da Formel 1 g'wen. Da Lippi is zwischen 1961 und 1963 fir an privatn Rennstoi "Scuderia Settecolli" o'treten, dea wo an De Tomaso F1 - konkret des zwoate von fünf hergstejtn Chassis - vo De Tomaso erworm hot. 1961 und 1962 is des Auto von am 1,5 Liter großen Vierzylindermotor von Osca o'trieben worn. 1963 is da Lippi znachst zu am Maserati-Motor g'wechselt, bevor er fir den letzten Einsatz, an Großen Preis von Italien, an Ferrari 156-Motor installieren lassn hot.
Zwischen 1961 und 1963 hot si da Lippi mit da Scuderia Settecolli zu drei Wejdmoastaschaftsleifen und zu fünf weidan Formel 1-Rennen g'mejdt, de wo allerdings koan Wejdmoastaschaftsstatus g'habt ham.
Vo seine Bemihungen, si zu de Großen Preisn vo Italien vo de Joar 1961, 1962 und 1963 in Monza z qualifiziern, is nur da easchte Vasuach erfoigreich gwen. Da Lippi hot si do ois 32. und letzter qualifiziern kenna, is oba nach am Motordefekt frihzeiti ausg'foin. 1962 und 1963 - iatzad mit am Ferrari-Motor ausgrisdt - hot da Lippi de Qualifikation jeweis deitli verpasst.
Ogseng vo dena Wejdmoastaschaftsleifn ham si de Scuderia Settecolli und da Lippi 1961 firn Gran Premio di Modena und die Coppa Italia, 1962 firn Gran Premio di Napoli und an Gran Premio Mediterraneo sowia 1963 firn Gran Premio di Roma in Vallelunga ogmejdt. Bei da Vaostoitung in Vallelunga san insgsamt sechs De Tomaso-Konstruktionen g'mejdt worn, drunter zwoa firs Werksteam Scuderia De Tomaso. Da Lippi is do ois Viata ins Zui kemma. Er is in am Rennen da beste De Tomaso-Fahrer gwen und hot do zglei des beste Ergebnis vo seiner Formel-1-Karriere erreicht.
Nachdem Lippi zamma mit da Scuderia Settecolli 1963 aa in da Formel Junior o'treten is, hot er 1964 sei aktive Rennfohrakarriere beendet. Er hot si späda mitm Fohrertraining bschäftigt.
Feodor Lynen

Feodor Felix Konrad Lynen (* 6. Aprui 1911 z Minga; † 6. August 1979 emdo) wor a bayerischa Biochemika und Nobelpreisdrega.
Da Lynen wor oana vo de gresstn Biochemika vom 20. Joarhundad. Fia de Eaforschung vo de Mechanismen zua Reguliarung vom Cholesterin und Fettsairewexl hod a 1951 zamma mitn Konrad Bloch an Nobelpreis fia Physiologie und Medizin griagt. Seine Orwatn worn entscheidend fia de Diagnose und Therapie vo Stoffwexlstearunga ba Zuckakrankheit (Diabetes mellitus) und ba Arterienvakoikung (Arteriosklerose).
Edinburg

Edinburg, af gälisch: Dùn Èideann , amtli: City of Edinburgh, is de Haptstod vo Schottland. Seit 1999 is aa da Sitz vom Schottischn Parlament.
Mit eppa 493.000 Einwohna (2014) is Edinburg noch Glasgow de zwoatgresste Stod vo Schottland. De Stod liegt an da Sidseitn vom "Firth of Forth" im Ostn vo Schottland.
Moloch

Moloch oda Molok is a oida semitischa God, bsundas vo de Phenizia bzw. Kanaanita. Durch de Bibe is aa de Bezeichnung fia Menschnopfa worn, und zwor ois Kindaopfa durch Feia.
In da rabbinischn Tradition is da "Moloch" a Bronzestatue mit Stiaschädl gwen, de wos im Kult duach a Effnung mit Feia aufghoazt worn is.
Mythologisch is da Moloch mitn Goidan Kaiwal und mitn griachischn Minotaurus vawandt, owa aa mit da Deifevorstellung im Christentum (vgl. Herndl, Huaf und Feia).
Da Moloch kimmt in da Literatur efta vur, z. B. im Theatastickl "Der Moloch" ("Da Moloch") vom Friederich Hebbel, wo de Landung vum Moloch in Deitschland dramatisiert werd. Da Gustave Flaubert hod seim Roman "Salammbô" den Opfaritus behandlt. Dea Roman is de Grundlog firn legendärn Stummfuim "Cabiria" vom D'Annunzio.
Im heiting Sprochbrauch wead Moloch im obwertandn Sinn vawendt; z. B. ois oisvaschlingande Großstod oda ois Unkostnfressa.
Reinhard Marx

Da Reinhard Marx (* 21. Septemba 1953 in Geseke) is seitm 2. Feba 2008 da Erzbischof vo Minga und Freising und domit Nochfoiga vom Kardinal Friedrich Wetter.
Da Marx hod Theologie und Philosophie zeascht in Paderborn und in Paris studiat. 1979 is a duachn Erzbischof vo Paderborn zum Priesta gweiht worn. Vo 1981 bis 1989 hod a nacha no in Münster und Bochum studiat und zum Dokta vo da Theologie promoviat. 1996 is a Professer fia Christliche Gsejschoftslehr an da Theologischn Fakultät in Paderborn worn und im sejbn Joar hod a aa sei Bischofweih dahoidn. Im Dezemba 2001 is a zum Bischof vo Trier ernennt worn. Im Aprui 2002 hod a des Amt otretn, wos a bis Ofang 2008 ghobt hod. Im Feba 2008 is a schliaßli in sei Amt ois Erzbischof vo Minga und Freising eigfiat worn.
Eduard Buchner

Eduard Buchner (* 20. Mai 1860 z Minga; † 13. August 1917 z Focșani, Rumänien) wor a bayerischa Chemika. 1907 hod a fia sei Entdeckung vo da zejfrein Gearung (1896) an Nobelpreis fia Chemie dahoidn.
In da Zeit vo 1882 bis 1883 wor a technischa Leita vo da Konservenfabrik vo Dr. W. Nägeli z Minga. Do hod a zan easchn Moi Gearungphänomene beobochtn kena. 1888 hod a an da Universitet Minga promoviat. Ob 1896 wora an vaschiedanan Hochschuin ois Professor bscheftigt..
Beidlschbo

Beidlschbo (amtli: Beutelsbach) is a Gmoa am niadaboarischn Landkreis Bassa und gheat zua Vawoitungsgmoaschaft Oambo.
Eadkunde.
Log.
Beidlschbo is am Klousdawinkel und am Rand vom niedaboarischn Hüglland liegad, a da Doana-Woid Region, siadle vo Veizhof, westle vo Bassa,
neadle vo Griasbo und Bianbo und noadestle vo Pfoakiacha.
Gmoagliedarung.
De Gmoa Beidlschbo hod 30 Ortsteile:
Es gibt nur de Gemarkung Beidlschbo.
Bolitik.
Gmoarod.
Da Gmoarod setzt se seit da Kommunalwoi am 2. März 2008 a so zam:
Buagamoasta.
Da Buagamoasta is da Michael Diewald (CSU) seit 16. Dezemba 2012. Sei Vorgänga woar da Josef Eglseder (CSU). Er is am Joa 2002 ois Nochfoiga vom Hans Röhrner (Überparteiliche Wählergem.) und 2008 mid 65,77 % vo de ogema Stimmen as Amt gweid won. Er is am 20. Septemba 2012 uneawoatet im Oita vo 68 Joarn gstorm.
Ernst Otto Fischer

Ernst Otto Fischer (* 10. Novemba 1918 z Solln, heit Minga; † 23. Juli 2007 z Minga) wor a bayerischa Chemika und Nobelpreisträga (1973).
Da Fischer guit ois oana vo de Begrinda vo da Metoiorganischn Chemie. Anno 1973 hoda zamma mitm Geoffrey Wilkinson (Imperial College London) an Nobelpreis fia Chemie griagt. Auszeichnet worn is a fia de Eaforschung vo de sog. metoiorganischn Sanwichkomplex.
Anno 1964 is am Fischer de Synthesn vom easchtn Metoi-Carben glunga. De domit nochgwiesane Vabindungsklassn nennt ma eam z Ehrn "Fischer-Carbene".
Sammarei

Sammarei, is a Ortstei vom Moakt Otnbuag und is a katholischa Woihfoahtsort.
Des Woat Sammarei buidt se aus Sancta Maria und Sankt Marei.
D Woihfoaht gehd af an Brand vo am Bauanhof anno 1619 a da Natt vo da gloana Hoizkabeina zruck, bei dem wos dera Kabein bei dem Hofbrand nixe gfeid hod. Späda hod da Baumoasta Isaak Bader d 1631 gweide heidige Barockkiach aussn umme baud.
D oide Kabein stehd oiwei nu hinda arana vom Jakob Bendl gmochtn ikonostasenoatign Oitoawend. Do drinnad find se da barocke Hochoitoa vo 1772 und am Gnadnbuidl ausm Joa 1631. Im Umgong um d Kabejn hand um de 1300 Votivbeidl onbrocht, wos d Bedeitung vo dem Woihfoahtsort vadeitlichn.
Wean hean

wean hean is da Naum vau an Weanaliad-Festival, des wos seit 2000 in Wean gibt. De Liadtexte san meistns auf weanarisch. Vaaunstoita is des "Wiener Volksliedwerk", des wos vo da Stod Wean finanziat wiad.
Es is nem des gresste Festival, des wos zan Weanaliad gibt. Es geht do sowoi ums oide ois wiar aa ums neie Weanaliad.
Franz von Stuck

Franz Stuck, seit 1906 Ritter vo Stuck (* 23. Feba 1863 z Tettenweis, Landkroas Bassa, Niedabayern; † 30. August 1928 z Minga) wor a bayerischa Mola und Buidhaua.
Da Stuck hod allegorische, symboihofte Themen ausm Bereich vo da Fabel bevorzugt. tippisch fia eam san aa de erotisch-laszive Doarstejunga.
Fia sei Vorstejung vo am Gsamtkunstweak hod si da Stuck mit da Villa Stuck z Minga, Bognhausn, a Denkmoi gschoffa. Fia de Leistung hod a 1928 an Ehrndoktortitl vo da TU Minga griagt. Heit is de Villa Stuck a Museum. Anno 2005 is se noch 13-joariga Restauriarung wiedaeaeffnet worn.
Brandnbuag

Brandnbuag (amtli: Land Brandenburg, soabisch: Bramborska) is a Bundesland im Noadostn vo Deitschland. De Landeshaptstod is Potsdam.
De historische Mark Brandnbuag is anno 1157 grindd worn. In da DDR woa de Region in drei Beziak afteid. 1990 is as Land Brandnbuag ois Land vo da Bundesrepublik Deitschland nei grindd worn.
Politik.
Landkroas und kroasfreie Städt.
Seit da Neibuidung vo de Landkroas 1993 untateid se Brandnbuag in 14 Landkroas und via kroasfreie Städt. Ba ocht Landkroas hondlds se um "Sektoroikroas", de (mid Ausnohm vo Dahme-Spreewald) vo da Grenz z Berlin bis on de aissare Landesgrenz reichn. De Nama vo de brandnbugischn Landkroas und Kroasstädt und iahre Kfz-Kennzeichn lautn:
Oidaschbo

Oidaschbo (amtli: Aldersbach) is a Gmoa am niadaboarischn Landkroas Bassa.
Geografie.
Geografische Log.
Oidaschbo is am Veisdoi a da Doana-Woid Region liegad, 10 km sidwestli vo Veizhof, 30 km westli vo Bassa, 25 km neadli vo Pfoakiacha und 15 km sidli vo Ostahofa.
De Gemarkunga gibts: Perndoaf, Woichsing, Oidaschbo, Haidenburg. Und d Ortsteile (Deafa): Kriaschdoaf, Gainstorf, Uttikofa, Heinrichsdorf, Freundorf.
Bolidik.
Gmoarod.
Seit da Kommunalwoi am 16. Meaz 2014 schaud da Gmoarod a so aus:
Buagamoasta.
Da Buagamoasta is da Harald Mayrhofer (CSU/Überparteiliche Wählergem.).
A Bsundaheit z Oidaschbo is, dass d Gmoa seit 1946 eascht drei Buagamoasta ghod hod: Vo 1946 bis 1966 an Alfons Duschl, bis 1990 an Josef Kiermeier, vo 1990 bis 2014 an Franz Schwarz. Bei da Kommunalwoi vom 16. Meaz 2014 wurde Harald Mayrhofer fia 6 Joar im Amt bstätigt.
Wiadschaft.
Buidung.
Anno 2006 hods gem:
Rumkugl

A Rumkugl ("Trüffe") is a kuglfeamige Siassigkeit, de wos mit Schoklad und Rum heagstöd wiad. De Rezepte san owa bis auf de zwa Zuatotn sea vaschiedn. Rumkugln san a bissl klaana wia a Goifboin. De Obaflächn san oft komplett mit Schokostreisl zuadeckt.
Rumkugln san in Östareich und Bayern voa oim zua Weihnochtszeit sea beliebt.
In Schwedn haßns "arraksboll", weu stod Rum meistns Arrak eine kummt.
Literatua.
Lovegren, Sylvia. "Fashionable Food: Seven Decades of Food Fads". New York: Macmillan, 1995. ISBN 0226494071.
Pine Leaf

Pine Leaf (boarisch: "Kiefan Bladdl") woa a Indianarin vom Stomm vo de Gros Ventre, de wo bei de Crow in de 1830a Joa a Haiptling gwen is.
De Pine Leaf is Ofong vom 19. Joahundat im Stomm vo de Gros Ventre geboan woan und mit ebba 10 Joan von oana Jogdgruppm vo de Crow-Indiana entfiat woan. Se hod si meara fia de Gwohnheitn vo Mona intressiat und hod reidn, jogn und Kriag fian gleant. Se hod mit mindastns via Weiwan zommaglebt und is ois "Two-Spirit" (neiare indianische Bezeichnung fia "dritts Gschlecht", friara "Berdêche") eigstuft woan. Trotzdem hod de Pine Leaf a wichtige Roin in da Crow-Gsejschoft eignumma.
Anno 1854 is vo Gros Ventre Indiana bei Fort Union umbrocht woan.
Christian Morgenstern

Da Christian Morgenstern (* 6. Mai 1871 z Minga; † 31. Meaz 1914 z Meran, Villa Helioburg, Untermais; voistendiga Nama: "Christian Otto Josef Wolfgang Morgenstern") wor a bayrischa Dichda, Schriftsteja und Iwasetzt.
A Zeitlang wor a Journalist, de moaste Zeit is a owa umadumgroast, vor oim wei ra wos fia sei ogschlogane Gsundheit (Tuberkulose) doa hod woin. Fia sei Gsundheit hods ned aso vui brocht, owa ea hod daduach an Haffa berihmte Leidln kenna gleant.
Mit seine Nonsens-Gedichtln is a extrem populea worn, obwoi dees nua an Tei vo seim Wean ausmocht.
Weak.
Weakausgob.
"Stuttgarter Ausgabe" vom Valog Urachhaus, Stuttgart, hg. unta da Leitung vom Reinhardt Habel.
Bayerischer Defiliermarsch

Da Bayerische Defiliermarsch (Armeemarsch II, 146 (AM II, 246)) isa vom Adolf Scherzer umara 1850 komboniada Militärmarsch.
Wei da Adolf a Inglstädta wa hod da Marsch zeascht "Ingolstädter Parademarsch" ghoaßn und war am Inglstädta Regiment gwidmet. Am Deitschn Bruadagriag, 1866 und am 70a Griag is da Marsch in Bayern ganz bekannt und beliebt won.
Gsogt wiad, dass da Kine Ludwig II. den Marsch seiba zum "Bayerischen Avancier- und Defiliermarsch" erhom hod.
Unda seim neia Nam Bayerischer Defiliermarsch isara Marknzeichn vo Bayern won und wiad a ois inoffiziele boarische Hymne ogseng. Er is a weid vabroada und bekannta Marsch und kead im in- und Ausland zum Standartrepertoire vo an Haufa Blosmusekabeina. Gspuid wiadara traditionsgemäß zu Auftritte vom boarischn Ministerpresidentn und andane politika und a zu politische Ereignisse.
Badonviller-Marsch

Da Badonviller-Marsch (Armeemarschsammlung II, 256) isa Anno 1914 vom boarischn Militärmusiker Georg Fürst fias Königlich-Bayerische Infanterie-Leibregiment komboniada Militärmarsch.
Der Marsch is ois Erinnerung fia as Gfecht vom 12. August 1914 bei Badonviller in Lothringen gschrim won. As Leibregiment hod dotn am easchtn Wejdgriag an easchtn Sieg genga d Franzosn erunga. Auf d Eingangsmelodie isa duach d Hupn vo de Sanka im Griag kemma. Aussadem zeichned a se duach a wuchtigs Posaunenmotiv im Trio aus.
Des is da wascheinle bekannteste Marsch vom Georg Fürst und duach den hand er und seine Märsche bekannt woan.
Da Marsch im Nationalsozialismus.
Der Marsch zeid ois am Adolf Hitler sei Lieblingsmarsch und is desweng während da Zeid vom Nationalsozialismus sei persönlicha Auftrittsmarsch gwen. Desweng hamds a den Marsch umdauft und eam den Nam Badenweiler-Marsch gem, der wos se deitscha aherd. "Badenweiler" is a de deitsche Bezeichnung fia de lothringische Dorf.
Da Marsch heid.
Wega seina Vagangaheid, eiso da Vawendung im Nationalsozialismus wiad da Marsch eha ungern gspeid und wenn dann meistns undam originaln Nam, „Badonviller-Marsch“. Desweng wiada a vo da Bundeswehr und vo Polizeimukkorps goa nimma gpseid. Da easchte Leiter vom Militärmusikdienst vo da Bundeswehr, da Friedrich Deisenroth hod nämle des bei da Aufstellung vom Musikkorps vo da Bundeswehr 1956 per „Fachdienstlicher Anweisung“ fia d Bundeswehr a so festglegt. Grod bei sognennde „Historische Konzerte“, bei dene wos d Entwicklung vom Marsch zoagt wean soi deafa gspeid wean und dann a grod undam originala Nam. In Filme iba d NS-Zeid oda in Dokumentationen driba is da Marsch dafia oft ois Begleitmuse zum hean wenn da Hitler aufdren duad.
Blues

Da Blues is a Musiform, wo eppa ums Joar 1900 in de Vaeinigtn Stootn entstandn is. Da Blues is vo Afroamerikanan entwicklt worn und hod bis zan heitign Dog an groußn Eifluss af de nordamerikanische populeare Musi. Jazz, Rock, Rock 'n' Roll und Soul dadads ohne Blues goa ned gebm.
Da Blues basiad af oafochn Mustan. "“Blues is easy to play, but hard to feel”" (boarisch: Da Blues is leicht z spuin, owa schwaa z fuin), hod da Jimi Hendrix gsogt. A haifige Bluesform bsteht aus 12 Taktn; de Melodie wead dabei mit nua 3 Akkordn begleidd.
Vlad Tsepesch

Da Vlad Tsepesch, auf Rumänisch "Vlad III. Drăculea" (* um 1431 wahrscheinlie in Schäßburg † 1476/1477 bei Bukarest), woa 1448, 1456–1462 und 1476 Woiwode vo da Walachei.
Historisch bekaunnt is a heit foa oim duarch sein Widerstand gegn des Osmanische Reich und zum anderen wega seina Vorliebe fia grausaume Hinrichtungen duarch Aufspießen fu de Leit auf am Holzpfahl. Fu do kummt a sei Spitznaum "Țepeș", wos auf Rumänisch Pfähler hoast.
Bei der Schaffung vu da Romanfigur Dracula soi da Bram Stoker duarch'n Vlad III. inspiriert woarden sei.
Extremschrammeln

De Extremschrammeln (aa Neuwirth Extremschrammeln oda Roland Neuwirth &amp; Extremschrammeln, friacha Neuwirth Schrammeln) is a Weana Quintett vau da Neichn Voiksmusi, des wos 1974 grindt wuan is. Da Grinda, Vuasänga und Schrammelgitarrist is da Roland Neuwirth. De Musi vau de Extremschammeln vabindt des traditionölle Weanaliad und de Schrammelmusi mitn Blues, Jazz, Rock und da neichn "ernstn" Musi ("Neie Musi").
Kino.to

Kino.to woar a deitschsprochige Video-on-Demand-Website fia Kinofuime, Serien und Dokumentationa. Nach Angabn vu da Betreiba is de Seite vu umara vier Millionen Zuaschauan pro Dog bsuacht worn.
Am 8. Juni 2011 is de Intanetseitn odraht woan. De Polizei hod nu dazua Razzien in Wohnunga, Biaros und Rechenzentren fu Kino.to duachgfiad, in Deitschland, Spanien, Frankreich und in Hollaund. 13 Leid san fahoft woan.
De Inhoite san owa gach drauf schau wida auf aundare Video-on-Demand-Seitn afdaucht.
Seewünki

Da Seewünki (ungarisch: "Tószög") is des Eck fum Buagnlaund, des östlich fum Neisiedla See ligt. De Gegend ghead geologisch schau zu da Pannonischn Tiafebene und untaschait si desweng komplett fu da Laundschoft im Rest fu Estareich. Es is a gauns floche Steppenlaundschoft und schau meara mid kontinentaln Klima, wos an Haufn Pflaunzn und Ficha gibt de sunst in Estareich ned zan findn san. Desweng is a Tei fum Seewünki a zum Nazionalpark daklead woan und ghead zum UNESCO-Welterbe "Kulturlandschaft Fertő/Neusiedler See".
Wengam guadn Bon und am pannonischn Klima mid hoasse, drukane Summa, ghead da Seewünki zu de besdn Waibauregionen fu Estareich, wo bsundas da Rode guad wogst.
Gschicht fum Woat "Seewinkel".
Fria im ostmitlboarischn Dialekt fu de Leit doatn, hod blos de Gegend um de Oatschoftn Podersdorf, Apetlon und Illmitz Seewünki ghoassn. Domois hod da Neisiedla See nu a aundane Foam ghobt wia heit. Duachn hechan Wossaschdaund wia heit, hod da See meara de Form fu am L ghobt und de drai Deafa woan desweng in so am Wünki drin, wos auf zwoa Seitn fu Wossa umgem woan. Eascht duachn Bau fum Oansa-Kanal im Joa 1895, duach den da See an künstlichn Obfluss zu da Donau kriagt hod, hod ma des jealiche Hochwossa regulian kina. Aso hod si a de Foam fum See, dea jo gauns seicht is, schdoak faendat. De Gegend noadöstlich fum hisdorischn Seewünki hod fria Haidboden ghoassn und de Gegend sidöstlich Waasen, oda auf ungarisch "Hanság".
Nochn Zwoatn Wödkriag is owa des Eck fum Buagnlaund wida geographisch aigschbead gwen, wai de Grenz zu Ungarn auf amoi duachn Aisan Foahaung ogrügit woa. Im Wesdn woa da See und im Sidn und Osdn de unpassiaboare Grenz. Aso hod si de Bedeitung fu dem Woat Seewünki faendat und ma nennt seid dem des gaunze Schdikl fum Buagnlaund, des zwischn an östlichn Ufa fum See und da ungarischn Grenz is, Seewünki.
Oatschoftn.
Zum Seewünki dazua ghean dan foigande Oatschoftn:
Schinakl

A Schinakl is in de ostmittlboarischn Dialekt und da östareichischn Umgaungsschbroch de Bezaichnung fia a wogligs Boot oda Schiff. Leit de Aungst foam Wossa haum, oda ned schwimma kinan, nenan a jeds Schif Schinakl, wais eana sofoat unhoamli wiad, waunns unta de Fiass koa fesde Ead ned haum. In dem Sinn kau a jeds Schif a Schinakl sei, a wauns nu so modean und sicha baud is. Im Oigemain sogt ma des Woat owa neta zu am kloan Schif. Im üwatroganen Sinn, kau ma a zu am Auto, wos schau a weng a schwindliche Rostschissl is, Schinakl sogn.
Des Woat Schinakl kimd aus'n Ungarischn. Doat hoast a Schiff "csónak". Wai de Ungarn ois Binnenlaundbewohner ned grod ois bsundane Hochseekapitäne bekaunnt woan, haums fria neta so Zün zum Fischn ghobt, oda so Draidlschif, de wos auf da Donau gfoan san, owa fum Ufa aus zong woan san.
Da Zaubalealing

Da Zaubalealing (im Original: "Der Zauberlehrling") is a Balladn vom Johann Wolfgang von Goethe.
Dees Gedicht is anno 1797 entstandn und gheat zu dena populeastn Orwadn vom Goethe.
De Gschicht hod iare Wuazln in da Antikn. Da Lukian vo Samosata hod anno 150 n.Chr. „Da Liagnfreind oda da Unglaibiga“, wo des Motiv vorkimmt.
Zua Popularität vom Zaubalealing hod aa da Zeichntrickfuim "Fantasia" vom Walt Disney vo 1940 beitrogn, wo de Micky Mouse da Zaubalealing is. Da Fuim hoid se eng ans Orignal vom Goethe und is so beliabt, dass a bis zan heitgn Dog imma wieda wiedahoit wead.
Inhoid.
Da Spannungsbogn in dem Gedicht weas systematisch aufbaut:
Da Zaubalealing is aloa dahoam und probiat glei oan Zaubaspruch vo seim Moasta aus. Zan Wossaschleppm vawaundlta an Besn in an Knecht.
Da Ofang vo dera Balladn geht nacha so:
Am Ofang gfreit a si, wos scho ois ko, owa scho boid miakt a, dass eam ois iwan Kopf woxt.
Nach sogta: „Die ich rief, die Geister, / Werd’ ich nun nicht los.“ (boarisch: "Wo i gruafn hob, de Geista, / wead i etzad nimma los.") Im ollaletztn Augnblick kimmt da Moasta und sogt nua kuaz:
Leahling

A Leahling, aa Leahmadl oda Leahbua, is oane oda oana, wo noch da Schui bei am Moasta an Beruaf leant. Zeascht is ma a Leahling, noch da Gsejnpriafung wiad ma a Gsej. Und wau ma dann nu a Moastapriafung mocht, wiad ma a Moasta. Noamalawais dauat a Leah drei Joah.
Des Sistem fu da Leah gibt's eigentli blos im deitschn Sprochraum. In aundane Lenda is des moast aundas oaganisiad, mid polytechnische Schuin (wia in Fraunkraich), oda es gibt iwahaupt koa gschaid oaganisiade Beruafsausbuidung (wia in Englaund).
Nochn Zwoatn Wejdkriag is des tradizionelle Sistem fu da Leah in am Haundweaksberuaf eaweitat woan und a jeda Leahling muass heid neem da Oawad in da Fiama nu dazua in a Beruafsschui geh, entweda oan Dog in da Wocha, oda blockt fia/fimbf Wocha im Joa. Desweng hoasst ma des a duales Sistem, wäu ma sowoi inm Betrieb fum Moasta wos leand, ois aa in da Beruafsschui fum Leahra.
Heit hoassd a Leahling auf Breissisch: Auszbuidnda (Azubi).